text: Drømmen gik i opfyldelse
  30 juli 2011 kl. 13.04
  Kaj Aage Holdt var én af de 25.548 unge, der er blevet optaget på en videregående uddannelse.
  Til september skal han starte på DTU på diplomingeniøruddannelsen i trafik og transport.
  - Jeg har knoklet for det her i tre år - det er dejligt, sagde Kaj Aage Holdt fra Vejen, da han havde åbnet brevet.
  En krølle på historien er, at Kaj Aage Holdt hver lørdag deler post ud i Esbjerg. Her til formiddag måtte han derfor dele de glædelige budskaber ud til mange andre, inden han kunne køre hjem til Vejen og åbne sit eget brev.
  